Temeljem članka 13. stavka 4 Zakona o zaštiti od požara („Narodne novine broj 92/10“), Procjene ugroženosti od požara i tehnoloških eksplozija za Virovitičko-podravsku županiju) i članka 18. Statuta Virovitičko-podravske županije („Službeni glasnik“ Virovitičko-podravske županije broj 02/13) donosim

**GODIŠNJI PROVEDBENI PLAN**

**unapređenja zaštite od požara za područje**

**Virovitičko-podravske županije za 2016. godinu**

**I.**

U cilju unapređenja zaštite od požara za područje Virovitičko-podravske županije Skupština Virovitičko-podravske županije donosi Godišnji provedbeni plan unapređenja zaštite od požara za područje Virovitičko-podravske županije za 2016. godinu (u daljnjem tekstu: Provedbeni plan).

**II.**

U cilju unapređenja zaštite od požara Virovitičko-podravske županije potrebno je u 2016. godini provesti sljedeće organizacijske, tehničke i urbanističke mjere:

1. **Organizacijske mjere**
   1. ***Vatrogasne postrojbe***
2. Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija gradova i općina s područja Virovitičko-podravske županije osigurati potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljenje uvjeta propisanih člankom 21. i 22. Zakona o vatrogastvu.

Izvršitelj zadatka: gradovi, općine i pravne osobe koje imaju vatrogasne postrojbe.

1. U središnjim DVD-ima i Javnim vatrogasnim postrojbama koje djeluju na području Županije osigurati djelotvornu i operativnu djelotvornost vatrogasne postrojbe kao i cjelovitu prostornu pokrivenost općine/grada u slučaju požara. Osigurati funkcioniranje vatrogasnih operativnih centara sa stalnim dežurstvom radi koordinacije vatrogasnih snaga i dojava požara na telefonski broj 112 ili 193.

Izvršitelj: Županija, gradovi, općine, Vatrogasna zajednica, Državna uprava za zaštitu i spašavanje

1. Izvršiti stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Županije.

Izvršitelj: Vatrogasna zajednica Virovitičko-podravske županije

1. Održavani sjednice zapovjedništva vatrogasnih zajednica i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti s obzirom na indeks opasnosti kao i plansko uključivanje svih snaga i resursa u intervencije.

Izvršitelj: Vatrogasna zajednica Virovitičko-podravske županije i vatrogasne zajednice gradova i općina.

1. Organizirati osposobljavanje za vatrogasce, savjetovanja i seminare za dodatno osposobljavanje vatrogasaca i zapovjedništva u svrhu učinkovitije provedbe svih planiranih aktivnosti

Izvršitelj: Vatrogasna zajednica Virovitičko-podravske županije

* 1. ***Normativni ustroj zaštite od požara***

1. Uskladiti procjene ugroženosti i planove zaštite od požara za gradove, općine i Županiju sukladno odredbama Zakona o zaštiti od požara.

Izvršitelj: Županija, gradovi i općine

1. Izvršiti nadzor nad provedbom mjera zaštite od požara na infrastrukturnim objektima te objektima iz I. i II. Kategorije ugroženosti od požara sukladno Procjeni ugroženosti od požara i Planovima zaštite od požara.

Izvršitelj: Inspekcija zaštite od požara Policijske uprave Virovitičko-podravske

1. Predstavnička tijela lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama Zakona o poljoprivrednom zemljištu

Izvršitelj: gradovi i općine

1. **Tehničke mjere**
   1. ***Vatrogasna oprema i tehnika***
2. Opremanje vatrogasnih postrojbi izvršiti sukladno važećim propisima.

Izvršitelj: Županija, gradovi, općine i pravne osobe koje imaju vatrogasne postrojbe

1. Za uspješno djelovanje vatrogasnih postrojbi potrebno je osigurati odgovarajući prostor za smještaj opreme i tehnike te prostor za boravak vatrogasaca.

Izvršitelj: Županija, gradovi, općine i Vatrogasna zajednica Virovitičko-podravske županije

* 1. ***Sredstva veze, javljanja i uzbunjivanja***

1. Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je sukladno pravilima vatrogasne struke osigurati dovoljan broj stabilnih i prijenosnih radio uređaja za potrebe vatrogasnih postrojbi. Također je potrebno u tehničkom smislu osigurati trajno i učinkovito funkcioniranje vatrogasnih operativnih centara i dojave požara na broj 193.

Izvršitelj: gradovi, općine i pravne osobe koje imaju vatrogasne postrojbe

1. Koristeći sve oblike javnog priopćavanja (radio, televizija, tisak, leci i sl.) sustavno i redoviti obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj: Županija, gradovi, općine i Vatrogasna zajednica

1. **Urbanističke mjere**
2. U postupku izrade i donošenja prostorno-planske dokumentacije ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj: gradovi, općine i Zavod za prostorno uređenje Virovitičko podravske županije.

1. U naseljima gradskog karaktera i središtima ostalih većih naselja sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravih osoba osigurati stalnu prohodnost vatrogasnih pristupa i putova evakuacije.

Izvršitelj: Županijska uprava za ceste, gradovi, općine i pravne osobe koje su vlasnici proizvodnih kompleksa.

1. Za gašenje požara potrebno je osigurati minimalno potrebne količine vode za gašenje požara i tlak u hidrantskoj mreži sukladno važećim propisima.

Izvršitelj: pravne osobe koje se bave djelatnošću javne vodoopskrbe

1. Postojeću hidrantsku mrežu uskladiti s važećim propisima.

Izvršitelj: pravne osobe koje se bave djelatnošću javne vodoopskrbe

1. Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara a u svrhu crpljenja vode za potrebe gašenja požara.

Izvršitelj: gradovi i općine

1. **Organizacijske i administrativne mjere zaštite od požara na otvorenom prostoru**
2. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

Izvršitelj: Županija, gradovi i općine

1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera kako bi se opasnost od nastajanja i širenja požara smanjila na najmanju moguću mjeru.

Izvršitelj: gradovi i općine, Vatrogasna zajednica, Područni ured za zaštitu i spašavanje Virovitica

1. U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

Izvršitelj zadatka: pravne osobe u neposrednoj blizini požara

1. Obvezan nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari odnosno onih tvari koje bi mogle izazvati požar ili omogućiti odnosno olakšati njegovo širenje.

Izvršitelj: Hrvatske ceste d.o.o. i Županijska uprava za ceste Virovitičko- podravske županije., gradovi i općine

1. Obvezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje.

Izvršitelj: Hrvatske željeznice

1. Sukladno Planu intervencija od velikih požara otvorenog prostora ustrojiti županijsko vatrogasno zapovjedništvo kao stručno i operativno tijelo za vođenje i koordinaciju vatrogasnih intervencija prilikom požara otvorenog prostora na području Županije.

Izvršitelj: Vatrogasna zajednica Virovitičko-podravske županije.

**III.**

Ured župana Virovitičko-podravske županije kao nadležno upravno tijelo Virovitičko-podravske županije upoznat će sa sadržajem ovog Provedbenog plana sve pravne subjekte koju su u istom predviđeni kao izvršitelji pojedinih zadataka.

**IV.**

Sredstva za provedbu obveza Virovitičko-podravske županije koje proizlaze iz ovog Provedbenog plana osigurat će se u Proračunu Virovitičko-podravske županije za 2016. godinu.

**V.**

Provedbeni planovi unaprjeđenja zaštite od požara jedinica lokalne samouprave na području Virovitičko-podravske županije za 2016. godinu donose se na temelju ovog Provedbenog plana.

**VI.**

Županijska skupština Virovitičko-podravske županije jednom godišnje razmatra izvješće o stanju zaštite od požara na području Županije.

**VII.**

Izvješće o stanju zaštite od požara Virovitičko-podravske županije dostavlja se Nacionalnom odboru za preventivnu zaštitu i gašenje požara i središnjem tijelu državne uprave za vatrogastvo.

**VIII.**

Ovaj Provedbeni plan stupa na snagu danom donošenja, a objavit će se u Službenom glasniku Virovitičko-podravske županije.

**KLASA: 214-02/16-01/01**

**URBROJ: 2189/1-05/04-16-01**

**Virovitica, 2016. godine**

**Obnašateljica dužnosti župana**

**Sanja Bošnjak, univ. spec. oec**